Thomson Reuters Westlaw: guia ràpida. Curs 2020-21
Author: CRAI Biblioteca de Dret
Keywords: Formació d'usuaris, Universitat de Barcelona, bases de dades, CRAI

ICONES BÀSIQUES

A la base de dades hi apareixen nombroses icones, de les quals es pot conèixer el significat col·locant el cursor al damunt (sense clicar).
Algunes de les principals són:
Es poden compartir els document per correu electrònic, escollir en quin format (o només enviar-ne l’enllaç) o, entre d’altres, especificar la mida de la font del text.
Es poden imprimir els documents i especificar la mida del text, escollir un marge ampliat per a les notes o decidir com quedaran marcats els enllaços inclosos.
Es poden descarregar els documents i triar-ne el format, especificar la mida del text, triar un marge ampliat per a les notes o decidir com quedaran marcats els enllaços.
Es pot copiar l’enllaç d’una pàgina concreta clicant aquesta icona.
Aquesta icona apareix al costat dels documents que han estat vistos en els darrers 30 dies.
Els resultats d’una cerca es poden ordenar per rellevància o per data, o mostrar-se segons tres nivells de detall (less, more o most detail).

I M P O R T A N T
Per accedir a aquesta base de dades i a la resta de recursos electrònics contractats pel CRAI, cal activar el SIRE i autenticar-se amb l’identificador UB, el mateix que s’utilitza per accedir a la intranet UB.
Més informació a:
http://crai.ub.edu/que-ofereix-el-crai/acces-recursos/acces-recursos-proxy

Accediu a les bases de dades i recursos electrònics del CRAI a través de Cercabib
cercabib.ub.edu

Per saber-ne més, accediu al Servei d’Atenció als Usuaris, un servei d’atenció personalitzada les 24 hores del dia i els 7 dies de la setmana
crai.ub.edu/sau

Al web del CRAI podeu trobar més informació sobre els propers cursos que es duran a terme a la vostra biblioteca
crai.ub.edu/formacio

© CRAI, curs 2020-21

Thomson Reuters Westlaw

Guia ràpida

CONTINGUTS

Thomson Reuters Westlaw és una base de dades jurídica de text complet, en anglès, amb legislació i jurisprudència del Regne Unit, els Estats Units, la Unió Europea i una selecció d’altres països d’arreu del món. Inclou casos, material analític, revistes jurídiques, llibres, formularis, materials pràctics jurídics, notícies, etc.
Es poden consultar, separadament i en diferents interfícies, els textos de les bases de dades sobre el Regne Unit (UK), els Estats Units (US) i l’àmbit internacional (International).
Des de la pàgina principal s’ofereixen tres opcions de consulta: Westlaw UK, Books i Practical Law.
El Westlaw UK, que apareix per defecte, conté un cercador general que permet fer cerques booleanes a tots els continguts de la base de dades alhora, i filtrar per tipus (casos, legislació, publicacions, etc.) i/o per matèries.
Aquesta interfície també permet fer cerques segons unes categories principals: Cases, Legislation, Journals, Current Awareness, EU, More i Books.
Al seu torn, cadascun d’aquests apartats conté un cercador i diversos subapartats.
A More s’hi troben, entre d’altres, un índex de termes jurídics amb definicions trobades a diccionaris i a documents de casos, legislació i revistes; legislació escocesa; i nombrosa documentació sobre legislació de la UE.
Books remet a la relació, inclosa en la subscripció, de llibres a text complet que es poden cercar per títol, per tema, per jurisdicció (Anglaterra, Escòcia, Gal·les, etc.) o per editor.
Practical Law conté informació pràctica i actualitzada per un equip d’experts, que es troba organitzada per àrees i sectors, amb nombrosos recursos i adreçada als professionals del dret. Disposa del servei Ask a question, que permet fer consultes professionals directament des de la base de dades.
Des de la pàgina principal s’ofereixen dues opcions de consulta: Westlaw i Practical Law.
El Westlaw, que apareix per defecte, conté un cercador general que permet fer cerques booleanes a tot el contingut legal bàsic i filtrar pels diferents estats i per diferents tribunals. També ofereix la possibilitat de fer cerques avançades.
Aquesta interfície permet cercar informació segons unes categories principals:
All Content: amb casos, legislació, reglaments, formularis, resums, veredictes, etc.
Federal Materials: amb casos, regulacions, tribunals, etc. de l’àmbit federal.
State Materials: on el punt d’accés a la informació és pels diferents estats.
Practice Areas: organitzat per àrees temàtiques i, a dins, per tipologia de continguts.
Tools: amb diferents eines de cerca més específiques, com ara la que permet la consulta de perfils biogràfics dels professionals del dret, informació sobre empreses, o un atles mèdic amb informació pràctica per als advocats.
Practical Law conté informació pràctica i actualitzada, organitzada per àrees, tipus de recursos i jurisdiccions. També disposa d’un cercador per fer cerques a tota la secció.
International (o International Materials) conté un cercador general que permet fer cerques booleanes a tot el contingut de la base de dades. També disposa d’una cerca avançada.
Permet, també, cercar per les jurisdiccions d’Aus-tràlia, Canadà, Corea del Sud, Hong Kong, Regne Unit, Unió Europea. Inclou un apartat amb d’altres jurisdiccions, que conté una selecció de textos i recursos jurídics referits a països com ara Alemanya, Àustria, França, Iran, Israel, Mèxic, Rwanda, Singapur o Taiwan.
Igualment, es pot cercar per tipus de contingut: casos, legislació, tractats, revistes, veredictes de jurats, formularis, etc.

UK

US

International